
RAPORT DE SPECIALITATE
privind aprobarea Raportului final întocmit de Comisia de selecţie pentru ocuparea posturilor vacante din cadrul Consiliului de Administraţie la HORTICULTURA S.A. Timișoara, stabilirea criteriilor de etică și integritate și stabilirea indicatorilor cheie de performanță

	Având în vedere Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind aprobarea Raportului final întocmit de Comisia de selecţie pentru ocuparea posturilor vacante din cadrul Consiliului de Administraţie la HORTICULTURA S.A. Timișoara, stabilirea criteriilor de etică și integritate și stabilirea indicatorilor cheie de performanță;
	Având în vedere Hotărârea Consiliului Local  nr. 229/15.06.2021  prin care a fost declanşată procedura de selecţie a membrilor Consiliului de Administrație la Horticultura S.A. Timișoara;
	Având în vedere Raportul final în vederea numirii noilor membri în Consiliul de Administraţie la Horticultura S.A. Timișoara, nr. SC2021-27963/07.10.2021, întocmit de către Comisia de selecţie;
Având în vedere adresa Direcţiei Calitatea Vieții nr. SC2021-24745/08.10.2021 prin care au fost formulate propuneri privind indicatorii cheie de performanţă;
Facem următoarele precizări: 
În temeiul art. 3 pct.-ul 2 lit. b) coroborat cu art 29 alin. (3) și alin. (9) din OUG nr.  109/2011 privind guvernanţa corporativă a întreprinderilor publice, Municipiul Timișoara are competenţa de a propune, în numele unităţii administrativ-teritoriale, candidaţi pentru funcţiile de membri ai consiliului de administraţie.
În cazul în care autoritatea publică tutelară, în numele acţionarului, propune candidaţi pentru funcţiile de membri ai consiliului de administraţie, aceste propuneri sunt făcute în baza unei selecţii prealabile efectuate de o comisie formată din specialişti în recrutarea resurselor umane. 
Numirea administratorilor se realizează de către adunarea generală a acţionarilor din lista scurtă.
Potrivit art. 3 pct. 6 din OUG nr. 109/2011 autoritatea publică tutelară, trebuie să  stabilească criterii de integritate pentru membrii consiliului de administraţie și pentru directori şi să asigure înscrierea acestora în contractele de mandat.
 În conformitate cu art. 14 alin. (1), art. 16 și art. 20, din normele metodologice pentru stabilirea indicatorilor de performanță financiari și nefinanciari prevăzute în Anexa nr. 2 din HG nr. 722/2016 fiecare autoritate trebuie să stabilească obiectivele, țintele și indicatorii cheie de performanță din categoriile de indicatori aplicabili întreprinderilor publice.
Structurile de guvernanţă corporativă din cadrul fiecărei autorităţi publice tutelare propun conducerii acesteia ceea ce consideră a fi indicatori financiari şi nefinanciari de performanţă potriviţi, în concordanţă cu interesele întreprinderii publice. Aceștia vor fi folosiţi ca bază de negociere pentru indicatorii de performanţă financiari şi nefinanciari rezultaţi din planul de administrare.
În conformitate cu prevederile art. 25 din Anexa nr. 2 la HG nr. 722/2016, pentru administratorii neexecutivi, pentru o abordare echilibrată a evaluării performanţei şi a componentei variabile, ponderile indicatorilor cheie de performanță, care însumate să reprezinte un procent de 100%, se stabilesc conform modelului de mai jos:
5-20% ICP financiari;
5-20% ICP operaţionali;
5-25% ICP orientaţi către servicii publice;
50-75% ICP responsabilităţi specifice activităţii de guvernanţă corporativă.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor şi serviciilor publice de interes local şi ale societăţilor comerciale şi regiilor autonome de interes local.
Potrivit art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi comerciale sau regii autonome, în condiţiile legii.
În concluzie, având în vedere cele prezentate mai sus, înaintăm Consiliului Local următoarele:
1. Raportul Final nr. SC2021-27963/07.10.2021 întocmit de Comisia de selecție în vederea numirii noilor membri în Consiliul de Administraţie la Horticultura S.A. Timișoara (Anexa 1),
2. Criterii de etică și integritate (Anexa 2),
3. Indicatori cheie de performanță (Anexa 3).
	Având în vedere prevederile legale expuse în prezentul raport, apreciem că Proiectul de hotărâre privind aprobarea Raportului final întocmit de Comisia de selecţie pentru ocuparea posturilor vacante din cadrul Consiliului de Administraţie la HORTICULTURA S.A. Timișoara, stabilirea criteriilor de etică și integritate și stabilirea indicatorilor cheie de performanță, îndeplinește condițiile pentru a fi supus dezbaterii și aprobării plenului consiliului local. 

